Procesul verbal al ședinței din data de 11.04.2016
Ședința a fost condusă de Manager General, Dr. Grasu Alis. 
În deschiderea sedinţei a avut loc o prezentare a medicamentului Brilique, susţinută de un medic al spitalului C.C. Iliescu.

Asistenta şefă a preluat procesele verbale de inspecţie şi control al maşinilor pentru luna martie de la şefii de microstaţie care nu au fost predate în şedinţa de saptămâna trecută.
Managerul General a adus din nou în discuţie situaţia evidenţei consumului de medicamente şi materiale sanitare la microstaţii. Dr. Oana Lucia şi asistenta şefă Rudaru Iulia vor elabora fişa asistentului, în care fiecare asistent şef va bifa zilnic medicamentele şi materialele sanitare consumate. Aceste fişe vor fi distribuite la sedinţa de săptămâna viitoare.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
